# Dustin Moskovitz

Dustin Moskovitz (nascut a Gainesville, Florida, el 1984) és un empresari d'Internet estatunidenc.
És conegut principalment pel fet d'haver estat un dels fundadors de la xarxa social Facebook, juntament amb Mark Zuckerberg, Eduardo Saverin, Andrew McCollum i Chris Hughes. També és cofundador del programari de gestió de tasques i projectes Asana.

## Biografia

Nascut en una família jueva, va estudiar a la Universitat Harvard. Va cofundar la xarxa social Facebook amb els seus companys Mark Zuckerberg, Eduardo Saverin, Andrew McCollum i Chris Hughes el març del 2004.
Havent deixat Harvard abans de graduar-se, va deixar Facebook el 2008 per cofundar Asana, una empresa de programari de gestió de projectes.
El 2011 va crear amb la seva dona, Cari Tuna, periodista nord-americana del Wall Street Journal, Good Ventures., un fons destinat a causes humanitàries. El setembre de 2016, la parella va anunciar que donaria 20 milions de dòlars en benefici de la campanya presidencial de la candidata demòcrata Hillary Clinton.
Amb 10.800 milions de dòlars EUA el 2016, és classificat pel lloc Forbes. en la 124 posició de multimilionaris.

## Filantropia

Moskovitz va cofundar l'organització filantròpica Good Ventures amb la seva dona Cari Tuna el 2011. El juny de 2012, Good Ventures va anunciar l'estreta col·laboració amb l'avaluador benèfic GiveWell. Les dues organitzacions "pretenen fer el màxim de bé possible".
La col·laboració conjunta amb GiveWell ha donat lloc a una derivació anomenada Open Philanthropy Project, l'objectiu del qual és trobar la millor manera possible d'utilitzar grans sumes de diners (començant per la fortuna multimilionària de Moskovitz).
Moskovitz i Tuna es troben entre les parelles més joves que van signar The Giving Pledge, que compromet els signataris a donar la major part de la seva riquesa en forma de filantropia.

## Referències

* ↑ «Zuckerberg among nine new Jewish individuals and families to take the Giving Pledge» (en anglès americà). Jewish Telegraphic Agency, 10-12-2010 [Consulta: 29 octubre 2017].
* ↑ «When was Facebook launched and who was behind it with Mark Zuckerberg?» (en anglès). Metro, 24-08-2017. [Consulta: 22 gener 2019].
* 1 2 «Facebook: que sont devenus Chris Hughes, Eduardo Saverin et Dustin Moskovitz ?». lesechos.fr, 06-02-2014. [Consulta: 12 febrer 2017].
* ↑ «They made a fortune in Silicon Valley. Now they’re giving most of it away.». Washington Post. [Consulta: 12 febrer 2017].
* ↑ 20 millions de dollars: le don faramineux du co-fondateur de Facebook à la campagne de Clinton - Jean-Christophe Catalan, La Tribune , 9 setembre 2016
* ↑ «Dustin Moskovitz» (en anglès). Forbes, 02-02-2017 [Consulta: 12 febrer 2017].
* ↑ Cari Tuna & Dustin Moskovitz «Vision & Values | Good Ventures» (en anglès). Good Ventures, 26-06-2012 [Consulta: 24 agost 2017].
* ↑ «GiveWell and Good Ventures» (en anglès). GiveWell Blog, 28-06-2012. [Consulta: 24 agost 2017].
* ↑ «They made a fortune in Silicon Valley. Now they're giving most of it away.» (en anglès). Washington Post, 26-12-2014. [Consulta: 24 agost 2017].
* ↑ «You have $8 billion. You want to do as much good as possible. What do you do?» (en anglès). Vox, 24-04-2015. [Consulta: 24 agost 2017].
* ↑ David Callahan «How Does an Emerging “Army” of Tech Donors Think? Ask This Guy» (en anglès). Inside Philanthropy, 2017- 08-13 [Consulta: 24 agost 2017].
* ↑ Bennett, Nicole «How Tech Entrepreneurs Are Disrupting Philanthropy» (en anglès). www.bcgperspectives.com, 10-02-2017 [Consulta: 24 agost 2017].
* ↑ «Silicon Valley Billionaire Dustin Moskovitz And Cari Tuna On the Reasoned Art Of Giving». Jewish Business News, 02-01-2015. [Consulta: 24 agost 2017].